གཅིག་ཕྱག་བཞི་བཙོ་མ་གསེར་གྱི་མདོག །གཡས་ཀྱི་
དང་པོས་གསེར་གྱི་རྡོ་རྗེ་འཛིན། །གཡོན་གྱི་དང་པོས་ཕར་ཕྱིན་གླེགས་བམ་
འཛིན། །འོག་མ་གཉིས་ཀྱི་མཉམ་བཞག་ཕྱག་རྒྱ་མཛད། །ལོངས་སྤྱོད་རྫོགས་
པའི་ཆས་ཀྱི་རྣམ་པར་རོལ། །མ་ཅིག་སྤྱི་གཙུག་པདྨ་ཉི་མའི་སྟེང་། །རིགས་ཀྱི་
བདག་པོ་དམ་པ་སངས་རྒྱས་ནི། །དམར་སྨུག་བརྗིད་པ་ཞི་མ་ཁྲོ་ཡི་ཉམས། །
སྤྱན་གསུམ་ལྟ་སྟངས་ནམ་མཁའི་དབྱིངས་སུ་གཟིགས། །རྣལ་འབྱོར་བརྟུལ་
297

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
ཞུགས་སྤྱོད་པའི་རོལ་པས་བརྒྱན། །ཕྱག་གཉིས་ལྟེ་འོག་ཏིང་འཛིན་ཕྱག་རྒྱ་
མཛད། །མཐའ་སྐོར་གྲུབ་ཐོབ་གཅོད་ཡུལ་བརྒྱུད་པ་དང་། །ཡི་དམ་རྒྱལ་བ་ཞི་
དང་ཁྲོ་བོས་བསྐོར། །མ་ཅིག་ཕྱག་བཞིར་པདྨ་བམ་གྱི་སྟེང་། །རྡོ་རྗེ་རིན་ཆེན་
པདྨ་ཀརྨ་ཡི། །མཁའ་འགྲོ་སྡེ་བཞི་མཐིང་སེར་དམར་ལྗང་མདོག །གྲི་གུག་ཐོད་
འཛིན་དར་དཔྱངས་རུས་པས་བརྒྱན། །ཀུན་ཀྱང་མཁའ་ལ་ཐོགས་མེད་ཕྱག་རྒྱ་
བརྒྱུར། །འཁོར་དུ་གནས་མཆོག་ཉི་ཤུ་རྩ་བཞི་དང་། །ཡུལ་ཆེན་སོ་གཉིས་དུར་
ཁྲོད་ཆེན་པོ་བརྒྱད། །དཔལ་གྱི་རོལ་པ་ཧེ་རུའི་གནས་བཅུ་ན། །བཞུགས་པའི་
དཔའ་བོ་མཁའ་འགྲོ་རྒྱ་མཚོ་དང་། །བཀའ་སྡོད་ཡེ་ཤེས་འཇིག་རྟེན་དྲེགས་པས་
བསྐོར། །གནས་གསུམ་ཡི་གེ་འོད་འཕྲོས་འོག་མིན་ནས། །ཡེ་ཤེས་པ་རྣམས་ཆར་
བཞིན་ཐིམས་ནས་བྱོན། །ཕཊཿ གནས་འོག་མིན་ཆོས་དབྱིངས་ཕོ་བྲང་ནས། །
ཡུལ་ཆེན་མོ་ཕ་རོལ་ཕྱིན་མ་ལ། །སྲས་འཕགས་པ་བཞི་ཡི་འཁོར་དང་བཅས།
གནས་འདི་རུ་སྤྱན་འདྲེན་གཤེགས་སུ་གསོལ། །ཕ་གྲུབ་ཐོབ་དམ་པ་སངས་རྒྱས་
ལ༑ ༑མགོན་གྲུབ་ཐོབ་གཅོད་ཡུལ་བརྒྱུད་པ་དང༌། །ལྷ་ཡི་དམ་རྒྱལ་བ་རྒྱ་མཚོ་
བཅས། །གནས་འདི་རུ་སྤྱན་འདྲེན་གཤེགས་སུ་གསོལ། །གནས་ཨོ་རྒྱན་རང་
བྱུང་ཞིང་ཁམས་ན། །མ་མཁའ་འགྲོའི་གཙོ་མོ་མ་གཅིག་མ། །འཁོར་གནས་
གསུམ་དཔའ་བོ་མཁའ་འགྲོ་དང་། །གསུང་བཀའ་སྡོད་དམ་ཅན་རྒྱ་མཚོ་བཅས། །
གནས་འདི་རུ་སྤྱན་འདྲེན་གཤེགས་སུ་གསོལ། །ༀ་གུ་རུ་དེ་བ་ཌཱཀྐི་ནི་ཧ་རི་ནི་
ས་མ་ཡ་ཛཿཛཿ ཕཊཿ པདྨ་ཉི་མ་བམ་གྱི་གདན། །ཕྱག་དང་ཞབས་གཉིས་
བསིལ་མཛོད་ལ། །རྣལ་འབྱོར་བདག་ལ་བྱིན་རློབས་ཕྱིར། །དགྱེས་པ་ཆེན་པོས་
བཞུགས་སུ་གསོལ། །ས་མ་ཡ་ཧཱུཾ། ཕཊཿ ཞིང་ཁམས་རྒྱ་མཚོའི་རྡུལ་སྙེད་དུ། །
།
298

ལུས་སྦྱིན་ཡུམ་ཆེན་ཞལ་ལུང་།
ལུས་ནི་དེ་སྙེད་རྣམ་བསམ་ཞིང་། །བསྟོད་དབྱངས་ཡན་ལག་རྒྱ་མཚོ་བཅས།
ཡུམ་ཆེན་འཁོར་བཅས་ལ་ཕྱག་འཚལ།། ཕཊཿ ཆུ་བོ་གངྒའི་རྒྱུན་བཞིན་དུ། །
མཆོད་ཡོན་ཇི་སྙེད་ཡོད་པ་ཀུན། །མ་ཡུམ་ཆེན་འཁོར་དང་བཅས་ལ་འབུལ། །མ་
དྲོས་རྒྱ་མཚོའི་མཇིང་བཞིན་དུ། །ཡན་ལག་བརྒྱད་ལྡན་ཞབས་བསིལ་རིགས། །
མ་ཡུམ་ཆེན་འཁོར་དང་བཅས་ལ་འབུལ། །སྟོང་གསུམ་ལྷ་མིའི་འཇིག་རྟེན་ན། །
མེ་ཏོག་སྣ་ཚོགས་མཛེས་པའི་རིགས། །མ་ཡུམ་ཆེན་འཁོར་དང་བཅས་ལ་
འབུལ། །རང་བྱུང་ལྷན་སྐྱེས་སྦྱར་བའི་སྤོས། །དྲི་ཞིམ་བདུག་པའི་སྤྲིན་ཚོགས་
འདི། །མ་ཡུམ་ཆེན་འཁོར་དང་བཅས་ལ་འབུལ། །ཉི་མ་ཟླ་བ་རིན་པོ་ཆེ། །མུན་
པ་འཇོམས་བྱེད་སྣང་བའི་ཚོགས། །མ་ཡུམ་ཆེན་འཁོར་དང་བཅས་ལ་འབུལ། །
ཙན་དན་ག་བུར་བསིལ་བའི་ཚོགས། །ཆུ་དང་སྦྱར་བའི་དྲི་ཆབ་འདི། །མ་ཡུམ་
ཆེན་འཁོར་དང་བཅས་ལ་འབུལ། །བཟའ་བཅའ་བཏུང་བ་མཆོག་གི་རོ། །ལྷ་
མིའི་ཞལ་ཟས་ཇི་སྙེད་ཀུན། །མ་ཡུམ་ཆེན་འཁོར་དང་བཅས་ལ་འབུལ། །པི་ཝཾ་
གླིང་བུ་རྔ་དུང་སྒྲ། །རྒྱུད་མང་རོལ་མོའི་བྱེ་བྲག་རྣམས། །མ་ཡུམ་ཆེན་འཁོར་དང་
བཅས་ལ་འབུལ། །ཨགྷཾ་པགྱྀ་སོགས། མ་སྐྱེས་མ་འགགས་ཆོས་སྐུ་ཕ་རོལ་ཕྱིན། །
སྐྱེ་བའི་ཆོ་འཕྲུལ་འབར་བའི་སྐུར་སྟོན་པ། །རྩ་གསུམ་རྒྱལ་བ་རྒྱ་མཚོའི་ཚོགས་
རྣམས་ལ། །སྒོ་གསུམ་གུས་པ་ཆེན་པོས་བསྟོད་པར་བགྱི། །མ་ཅིག་གི་ཐུགས་
ཀར་ཡུམ་ཆེན་མོ་གསལ་བའི་ཐུགས་ཀར་པདྨ་ཟླ་བའི་སྟེང་དུ་སྐྱེ་བ་མེད་པའི་ཡི་
གེ་ཨཱཿདཀར་པོའི་མཐའ་བསྐོར་དུ་ཨོཾ་བཛྲ་ཛྙཱ་ན་ཌཱ་ཀྐིནི་བཾ་ཧ་རི་ནི་ས་ཙིཏྟ་ཧྲི་ཧྲི་
ཛཿཛཿཏདྱ་ཐཱ། དེ་ནས་བེམ་པོ་ཚོགས་ཀྱི་འཁོར་ལོར་བྱིན་གྱིས་བརླབས་པ་ནི། ཕཊཿ རང་ལུས་
ཆེ་ཚོ་བཀྲག་མདངས་ལྡན་པའི་དབུས། །དབུ་མ་ཡེ་ཤེས་སྟོང་གསལ་ཡེ་ཤེས་
299

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
ལམ། །མར་སྣེ་ལྟེ་འོག་ཕུག་རྡུགས་ཟུམ་པ་ཡི། །ཡར་སྣེ་ཚངས་པའི་སྒོ་ནས་
ཧར་གྱིས་ཕྱེས། །སྙིང་གི་ཐད་དུ་ཐིག་ལེ་སྔོན་པོའི་སྟེང་། །རླུང་སེམས་འདུས་
པའི་ངོ་བོ་ཁྲོས་མའི་སྐུ། །ཞལ་གཅིག་ཕྱག་གཉིས་རུས་རྒྱན་གར་སྟབས་ཅན། །
གཡས་པས་གྲི་གུག་གཡོན་པས་ཐོད་པ་འཛིན། །རྣ་ལྟག་ཕག་ཞལ་ནག་མོས་
ངུར་སྒྲ་སྒྲོགས། །ཇེ་མཐོར་འཕར་ནས་ཚངས་པའི་ལམ་ནས་ཐོན། །ཆོས་ཉིད་
ནམ་མཁའི་དབྱིངས་སུ་རྒྱང་གིས་ཐོན། །གཡས་པས་གྲི་གུག་བེམ་པོའི་ཐོད་པ་
བྲེག །རྒྱ་ཁྱོན་ཆོས་ཀྱི་དབྱིངས་དང་མཉམ་པའི་སྣོད། །རི་རབ་དང་མཉམ་ཐོད་
པའི་སྒྱེད་པུར་བཞག །ནང་དུ་ཤ་ཁྲག་སིལ་བུར་གཏུབ་སྟེ་བླུག །ངག་ནས་འབྲུ་
གསུམ་བརྗོད་པའི་འོད་ཟེར་གྱིས། །འོག་ནས་རླུང་གཡོས་མེ་སྦར་བདུད་རྩི་ཁོལ། །
སྟེང་ནས་ཧཾ་ཡིག་ཡེ་ཤེས་བདུད་རྩིར་ཞུ། །དཀར་ལ་དམར་བའི་མདངས་ཆགས་
གང་འདོད་ཀྱིས། །ཁ་དོག་དྲི་རོ་ནུས་པ་དཔག་མེད་སྤེལ། །ཨོཾ་ཨཱཿཧཱུཾ། ཕཊཿ
གནས་སྤྲོས་པ་བྲལ་བའི་ཕོ་བྲང་ནས། །མ་རྒྱལ་བའི་ཡུམ་ཆེན་ཕར་ཕྱིན་མ། །
སྲས་ཕྱོགས་བཅུའི་རྒྱལ་བ་སྲས་དང་བཅས། །ལམ་འཕགས་པ་ཉན་ཐོས་རང་
རྒྱལ་ཚོགས། །གནས་འདི་རུ་ཚོགས་ལ་གཤེགས་སུ་གསོལ། །མ་ཡུམ་ཆེན་
འཁོར་བཅས་བྱོན་པའི་ཚེ།།སྐུ་མཚན་དཔེ་གར་སྟབས་ཤིགས་སེ་ཤིག །གསུང་
ཆོས་ཉིད་རང་སྒྲ་འུ་རུ་རུ། །ཐུགས་མཁྱེན་བརྩེ་དགོངས་པ་ལམས་སེ་ལམ། །
ལུས་བེམ་པོའི་བདུད་རྩིའི་མཆོད་པ་བཞེས། །ཐུགས་ཟག་མེད་བདེ་བས་དགྱེས་
པར་རོལ། །བུའི་ལུས་ངག་ཡིད་གསུམ་བྱིན་གྱིས་རློབས། །ལུས་བེམ་པོའི་གདོན་
དང་ད་ཕྲོལ་ཅིག །སེམས་བདག་འཛིན་འདི་དང་ད་ཕྲོལ་ཅིག །ལས་ནད་གདོན་
འདི་དང་ད་ཕྲོལ་ཅིག །ཆོས་སྟོང་ཉིད་ཕྱག་རྒྱ་ཆེན་པོའི་དོན། །ཡུམ་ཕ་རོལ་ཕྱིན་
300

ལུས་སྦྱིན་ཡུམ་ཆེན་ཞལ་ལུང་།
པའི་རང་ཞལ་སྟོན། །ཕཊཿ གནས་རང་སྣང་རོལ་པའི་དུར་ཁྲོད་ནས། །ཕ་གྲུབ་
ཐོབ་དམ་པ་སངས་རྒྱས་ལ། །འཁོར་རྒྱུད་གསུམ་རིག་འཛིན་བླ་མ་ལ། །མ་ཡི་
དམ་ཁྲོས་མ་རིགས་ལྔ་དང་། །དཔལ་ཞི་ཁྲོ་རྒྱལ་བ་རྒྱ་མཚོ་རྣམས། །གནས་འདི་
རུ་ཚོགས་ལ་གཤེགས་སུ་གསོལ། །ཕ་གྲུབ་ཐོབ་རྒྱ་མཚོ་བྱོན་པའི་ཚེ། །སྐུ་བརྟུལ་
ཞུགས་རོལ་པའི་གར་སྟབས་བསྒྱུར། །གསུང་ཆོས་ཉིད་ཧཱུཾ་དང་ཕཊ་སྒྲ་སྒྲོགས། །
ཐུགས་བདེ་སྟོང་ཉམས་འབར་ཡ་ལ་ལ། །ཆོས་གཟུང་འཛིན་སྣང་བ་ཁྲལ་མ་
ཁྲོལ། །ལུས་བེམ་པོའི་བདུད་རྩིའི་མཆོད་པ་བཞེས། །ཐུགས་ཟག་མེད་བདེ་བས་
དགྱེས་པར་རོལ། །བུའི་ལུས་ངག་ཡིད་གསུམ་བྱིན་གྱིས་རློབས། །ལུས་བེམ་
པོའི་གདོན་དང་ད་ཕྲོལ་ཅིག །སེམས་བདག་འཛིན་འདི་དང་ད་ཕྲོལ་ཅིག །ལས་
ནད་གདོན་འདི་དང་ད་ཕྲོལ་ཅིག །ཆོས་སྟོང་ཉིད་ཕྱག་རྒྱ་ཆེན་པོའི་དོན། །ཡུམ་
ཕ་རོལ་ཕྱིན་མའི་རང་ཞལ་སྟོན། །ཕཊཿ གནས་ཨོ་རྒྱན་རང་བྱུང་མཁའ་སྤྱོད་ཞིང་།
ཡུལ་མཁའ་འགྲོའི་གནས་མཆོག་འོག་མིན་ཞིང་། །རང་སྣང་བ་རྣམ་དག་ཞིང་
ཁམས་ནས། །མ་ལབ་ཀྱི་སྒྲོན་མ་མཁའ་འགྲོའི་གཙོ། །འཁོར་ཡེ་ཤེས་མཁའ་
འགྲོ་སྡེ་བཞི་དང་། །ཡུལ་ཉི་ཤུ་རྩ་བཞིའི་གྲོང་ཁྱེར་ན། །བཞུགས་པ་ཡི་དཔའ་བོ་
མཁའ་འགྲོ་རྣམས། །གནས་འདི་རུ་བེམ་པོའི་ཚོགས་ལ་གཤེགས། །མ་ལབ་
སྒྲོན་འཁོར་བཅས་བྱོན་པའི་ཚེ། །དབྱིངས་ནམ་མཁར་འཇའ་ཚོན་ལམས་སེ་
ལམ། །རྒྱན་དར་དཔྱང་རུས་རྒྱན་པུ་རུ་རུ། །སྐུ་མཛེས་པའི་གོམས་སྟབསཤིགས་
སེ་ཤིག །གསུང་ཕཊ་དང་ཕེམ་སྒྲ་འུ་རུ་རུ། །ཐུགས་བདེ་ཆེན་ཉམས་འབར་ཡ་ལ་
ལ༑ ༑རྔ་ཅང་ཏིལ་གཡེར་ཁ་ཁྲོ་ལོ་ལོ། །ལུས་བེམ་པོའི་བདུད་རྩིའི་མཆོད་
བཞེས། །ཐུགས་ཟག་མེད་བདེ་བས་དགྱེས་པར་རོལ། །བུའི་ལུས་ངག་ཡིད་
301

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
གསུམ་བྱིན་གྱིས་རློབས། །ལུས་བེམ་པོའི་གདོན་དང་ད་ཕྲོལ་ཅིག །སེམས་
བདག་འཛིན་འདི་དང་ད་ཕྲོལ་ཅིག །ལས་ནད་གདོན་འདི་དང་ད་ཕྲོལ་ཅིག
ཆོས་སྟོང་ཉིད་ཕྱག་རྒྱ་ཆེན་པོའི་དོན། །ཡུམ་ཕ་རོལ་ཕྱིན་པའི་རང་ཞལ་སྟོན། །
ཕཊཿ ཡུལ་ཆེན་པོ་སུམ་ཅུ་སོ་གཉིས་དང༌། །དཔལ་ཧེ་རུ་ཀ་ཡི་གནས་བཅུ་
དང་། །ཡུལ་འཛམ་བུ་གླིང་གི་དུར་ཁྲོད་བརྒྱད། །སེམས་ཉམས་དགའ་སྐྱོང་བའི་
གནས་གཞི་དང་། །ལམ་སྤྱོད་པ་སྤྱོད་པའི་གནས་དྲུག་ན། །མ་སེམས་ཅན་དོན་ལ་
བཞུགས་པ་ཡི། །མ་མཁའ་འགྲོ་དཔའ་བོ་རྒྱ་མཚོ་རྣམས། །གནས་འདི་རུ་བེམ་
པོའི་ཚོགས་ལ་གཤེགས། །ཁྱེད་དཔའ་བོ་མཁའ་འགྲོ་བྱོན་པའི་ཚེ། །དབྱིངས་
ནམ་མཁར་འཇའ་ཚོན་ལམས་སེ་ལམ། །རྒྱན་དར་དཔྱང་རུས་རྒྱན་པུ་རུ་རུ། །སྐུ་
མཛེས་པའི་གོམ་སྟབས་ཤིགས་སེ་ཤིག །གསུང་ཕཊ་དང་ཕེམ་སྒྲ་འུ་རུ་རུ། །
ཐུགས་བདེ་ཆེན་ཉམས་དགའ་ཡ་ལ་ལ། །རྔ་ཅང་ཏིལ་གཡེར་ཁ་ཁྲོ་ལོ་ལོ། །ལུས་
བེམ་པོའི་བདུད་རྩིའི་མཆོད་པ་བཞེས། །ཐུགས་ཟག་མེད་བདེ་བས་དགྱེས་པར་
རོལ། །བུའི་ལུས་ངག་ཡིད་གསུམ་བྱིན་གྱིས་རློབས། །ལུས་བེམ་པོའི་གདོན་དང་
ད་ཕྲོལ་ཅིག །སེམས་བདག་འཛིན་འདི་དང་ད་ཕྲོལ་ཅིག །ལས་ནད་གདོན་འདི་
དང་ད་ཕྲོལ་ཅིག །ཆོས་སྟོང་ཉིད་ཕྱག་རྒྱ་ཆེན་པོའི་དོན། །ཡུམ་ཕ་རོལ་ཕྱིན་པའི་
རང་ཞལ་སྟོན། །ཕཊཿ མགོན་དྲག་པོ་མ་ཧཱ་ཀཱ་ལ་ལ། །ཆོས་སྐྱོང་བའི་དཔལ་
མགོན་བདུན་ཅུ་དང༌། །བོད་གངས་རི་ཕྲེང་བའི་གཞི་བདག་བསྐོར། །གནས་
འདི་རུ་བེམ་པོའི་ཚོགས་ལ་གཤེགས། །དཔལ་དམ་ཅན་རྒྱ་མཚོ་བྱོན་པའི་ཚེ། །
གནས་འཇིག་རྟེན་ཁམས་ཀུན་ཤིགས་སེ་ཤིག །རི་རྒྱ་མཚོ་འཛིན་མ་འགུལ་
སྙམ་བགྱིད། །སྤྲིན་རླུང་ནག་འཚུབས་མ་འུ་རུ་རུ། །འོད་གློག་དམར་ཞགས་
302

ལུས་སྦྱིན་ཡུམ་ཆེན་ཞལ་ལུང་།
པ་ཁྱུགས་སེ་ཁྱུག །མཚོན་གནམ་ལྕགས་སྐྱིན་མདའ་ཤ་ར་ར། །སྒྲ་ཀི་བསྭོ་ཆ་སྒྲ་
དི་རི་རི། །དཔལ་སྲུང་མའི་དམག་ཚོགས་ཉི་ལི་ལི། །གོ་མཚོན་ཆའི་བཀྲག་མདངས་
ཡ་ལ་ལ། །ལུས་བེམ་པོའི་བདུད་རྩིའི་མཆོད་པ་བཞེས། །ཐུགས་གང་འདོད་
ལོངས་སྤྱོད་མི་ཟད་པའི།
བྱང་ཆུབ་བསྒྲུབ་པའི་བར་ཆད་སོལ།
།ཅི་འདོད་པའི་མཆོད་སྤྲིན་རྒྱ་མཚོས་མཆོད། །ཆོས་
།དགྲ་གཟུགས་ཅན་གཟུགས་མེད་ཐལ་
བར་རློག །ལུས་བེམ་པོའི་གདོན་དང་ད་ཁྲོལ་ཅིག །སེམས་བདག་འཛིན་འདི
དང་ད་ཕྲོལ་ཅིག །ལས་ནད་གདོན་འདི་དང་ད་ཕྲོལ་ཅིག །བདག་རྣལ་འབྱོར་
སྒྲུབ་པའི་སྡོང་གྲོགས་མཛོད། །ཕཊཿ མགྲོན་གཙོ་བོ་ཚངས་པ་གདོང་བཞི་ལ། །
མ་རིགས་དྲུག་སེམས་ཅན་མགྲོན་གྱིས་བསྐོར། །ལུས་བེམ་པོའི་ཚོགས་ཀྱི་མཆོད་
པ་རོལ། །ཟས་ཕུན་ཚོགས་དར་ཟབ་གོས་ཀྱི་རིགས། །ནོར་རིན་ཆེན་རྟ་དང་གླང་
པོ་གནག །ཡུལ་སྐྱེད་མོས་ཚལ་དང་ཁང་བཟང་སོགས། །ཡིད་ཅི་འདོད་
ལོངས་སྤྱོད་ཟད་མེད་པར། །སེམས་ཕམ་རྒྱལ་ཆེ་ཆུང་མེད་པར་བསྔོ། །དོན་
བསྔོས་པ་བཞིན་དུ་ཐོབ་གྱུར་ཅིག །ཚེ་སྔ་མའི་ལན་ཆགས་འཁོར་ནས་ཀྱང་། །
དུས་ད་ལྟའི་མཁོན་སེམས་ཞི་གྱུར་ཅིག །མ་འགྲོ་བ་རིགས་དྲུག་སེམས་ཅན་
གྱིས། །ལས་སོ་སོའི་སྡུག་བསྔལ་བྲལ་བར་ཤོག །ཕཊཿ བགེགས་རྒྱལ་པོ་བི་ན་
ཡ་ག་ལ། །མཐོ་སྲིད་པའི་རྩེ་མོ་མན་ཆད་དང་། །འོག་རླུང་གི་འཁོར་ལོ་ཡན་ཆད་
ལ༑ ༑རྟེན་བཅས་པའི་སྡེ་བརྒྱད་མི་མ་ཡིན། །ཁྱོད་མ་ལུས་འཁོར་བཅས་བྲན་
དང་བཅས། །གནས་འདི་རུ་མྱུར་དུ་སླེབས་པར་གྱིས། །ལུས་བམ་ཆེན་བདུད་རྩིའི་
བཅུད་ལ་རོལ། །གཙོ་བྲན་གཡོག་འཁོར་བཅས་ཚིམ་གྱུར་ཅིག །ཕཊཿ ལུས་
བེམ་ཤུན་ཤགས་ཀྱི་རལ་བ་ལས། །གཞི་སྟོང་གསུམ་ཁྱབ་པའི་ཞིང་ལྤགས་
303

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
སྟེང༌།
ཟབ།